Իցհակ Պերլման

**Իցհակ Պերլման** (, ; , Թել Ավիվ), հրեական ծագումով իսրայելաամերիկյան ջութակահար, դիրիժոր և մանկավարժ, 20-րդ դարի երկրորդ կեսի ամենահայտնի ջութակահարներից մեկը։

## Կենսագրություն
Ծնվել է Լեհաստանից հրեա ներգաղթյալների ընտանիքում (հայրը` Տերնոպոլից, այժմ` Ուկրաինա)` Թել Ավիվում, որն այդ ժամանակ մտնում էր Պաղեստին բրիտանական ենթամանդատային տարածքի կազմի մեջ։ Մեծացել է Իսրայելում։ Սկսել է հետաքրքրվել ջութակով ռադիոյով դասական երաժշտության համերգ լսելուց հետո։ Սովորել է Թել Ավիվում` երաժշտական ակադեմիայում, հետո ԱՄՆ-ում` Ջուլիարդ դպրոցում` Իվան Ղալամյանի և Դորոթի Դելեյի մոտ։
[thumb|left|200px|[Ed Sullivan congratulates 13-year-old Itzhak Perlman after a concert (1958)|13-ամյա Իցհակ Պերլմանը համերգից հետո (1958)]] 
Նրա առաջին ելույթը տեղի է ունեցել 1963 թվականին Քարնեգի հոլում։ 1964 թվականին նա շահել է Լեվենտրիտտի անվան ամերիկյան ամենահեղինակային մրցույթը։ Դրանից անմիջապես հետո սկսել է ելույթ ունենալ անհատական համերգներով։ Բացի այդ, Պերլմանին հրավիրում էին հեռուստատեսության տարբեր շոուների։ Մի քանի անգամ նա նվագել է Սպիտակ տանը։ Պերլմանը «Գրեմմի» մրցանակի հնգակի մրցանակակիր է` դասական երաժշտության կատարելու համար։

Չորս տարեկան հասակում Պերլմանը հիվանդացել է պոլիոմիելիտով, որի պատճառով ստիպված է օգտվել հենակներից տեղաշարժման համար և ջութակ է նվագում նստած վիճակում։

Նա նաև մի քանի անգամ կատարել է արիաներ օպերաներից (բաս) և 1981 թվականին նույնիսկ մասնակցել է Պուչչինիի «Տոսկա»յի ձայնագրմանը։ Գլխավոր դերերը կատարեցին Ռենատա Սկոտտոն, Պլասիդո Դոմինգոն և Ռենատո Բրուզոնը։

Դասական երաժշտությունից բացի` Իցհակ Պերլմանը հայտնի է նաև հրեական ժողովրդական երաժշտության կատարելու համար։ Դրանք ժողովրդական երգերի գործիքային վերամշակումներ են, որոնք կատարվում են եբրայերենով` Իսրայելի ֆիլարմոնիկ նվագախմբի ուղեկցությամբ (*Tradition: Itzhak Perlman plays popular Jewish melodies*, 1987): Երաժիշտը հայտնի է նաև տարբեր կլեզմերական կոլեկտիվների հետ իր աշխատանքով (*Itzhak Perlman in the Fiddler’s House*, 1995; *Itzhak Perlman Live in the Fiddler’s House*, 1996; *A Jewish Violin — The Best of Klezmer and Traditional Jewish Music*, 2007): Հանդես է եկել որպես կլեզմերական երաժշտության և հրեական ֆոլկլորի մասին հեռուստածրագրերի հաղորդավար, որոնք նկարահանվել են եբրայերենով և անգլերենով։ 1993 թվականին կատարել է սոլո ջութակի համար «Շինդլերի ցուցակը» ֆիլմի երաժշտությունում (Օսկար լավագույն երաժշտության համար)։ 1994 թվականին դաշնակահար Օսկար Փիթերսոնի հետ` քվինտետի կազմում ձայնագրել է ջազային կոմպոզիցիաների ալբոմ (*Side by Side: Itzhak Perlman & Oscar Peterson*, 1994): 2012 թվականին թողարկվեց նրա պատարագային և ժողավրդական երաժշտության ալբոմը` կանտոր Իցհոկ Մեյեր Հելֆգոթի «Eternal Echoes: Songs & Dances for the Soul» հետ միասին։

## Պարգևներ
* Լեվենտրիտտի անվան մրցույթի դափնեկիր (1964)
* Grammy Award for Best Chamber Music Performance (1979, 1981, 1988, 1991)
* Grammy Award for Best Instrumental Soloist(s) Performance (with orchestra)
* Grammy Award for Best Instrumental Soloist Performance (without orchestra)
* Grammy Award for Best Classical Album
* Medal of Liberty (1986)
* National Medal of Arts (2000)
* Նախագահական Ազատության մեդալ (2015)

Ներգրավված է Gramophone ամսագրի փառքի սրահ։

## Սկավառակագրություն
* *Tradition* (1987)
* *Duos* (1987)
* *Vivaldi: The Four Seasons/3 Violin Concertos* (1992)
* *[[Dvořák in Prague: A Celebration]]* (Sony Classical, 1994, and Kultur Video, 2007)
* *The American Album* (1995)
* *In the Fiddler's House* (1995)
* *Holiday Tradition* (1998)
* *[[Concertos from My Childhood]]* (EMI, 1999)
* *The Essential Itzhak Perlman* (Sony Classical, 2009)
* *Eternal Echoes: Songs and Dances for the Soul * (Sony Classical, 2012) with Yitzchak Meir Helfgot
* *Violin Sonatas* (Universal Music Classics/Deutsche Grammophon, 2015)
* *The Perlman Sound* (Warner Classics, 2015)

**[[Անդրե Պրևին]]**ի հետ`
* *The Easy Winners* (Angel Records, 1975)
* *[[A Different Kind of Blues]]* (EMI/Angel, 1980)
* *It's a Breeze* (EMI/Angel, 1981)

**[[Օսկար Փիթերսոն]]**ի հետ`
* *Side by Side* (TELARC CD-83341 1994)

## Ծանոթագրություններ

## Արտաքին հղումներ
* 
* 

Կատեգորիա:«Գրեմմի» մրցանակի դափնեկիրներ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկացի դասական երաժիշտներ
Կատեգորիա:Ամերիկացի ջութակահարներ
Կատեգորիա:Իսրայելի ջութակահարներ